ประกาศคณะกรรมการข้อมูลข่าวสารของราชการประกาศคณะกรรมการข้อมูลข่าวสารของราชการเรื่องกำหนดให้ข้อมูลข่าวสารเกี่ยวกับรายชื่อผู้เข้ารับการฝึกอบรมของหน่วยงานต่าง ๆเป็นข้อมูลข่าวสารที่ต้องจัดไว้ให้ประชาชนเข้าตรวจดูได้ตามมาตรา๙ วรรคหนึ่ง (๘)แห่งพระราชบัญญัติข้อมูลข่าวสารของราชการพ.ศ. ๒๕๔๐[๑] ตามที่คณะรัฐมนตรีมีมติเมื่อวันที่ ๗ มีนาคม ๒๕๖๐ เรื่องการพัฒนาบุคลากรภาครัฐโดยการจัดหลักสูตรฝึกอบรมของหน่วยงานต่าง ๆ (เพิ่มเติม)โดยขอให้หน่วยงานของรัฐปฏิบัติตามแนวทางการพัฒนาบุคลากรดังกล่าวตามมติคณะรัฐมนตรีเมื่อวันที่๑๐ พฤษภาคม ๒๕๕๙ โดยเคร่งครัดและเห็นควรให้ส่วนราชการ รัฐวิสาหกิจ องค์การมหาชนและหน่วยงานอื่นของรัฐที่เป็นเจ้าของหลักสูตรเผยแพร่รายชื่อผู้เข้ารับการฝึกอบรมในหลักสูตรนั้นๆ ทางเว็บไซต์ของหน่วยงานให้เป็นที่ทราบโดยทั่วกันทุกครั้ง นั้นเพื่อให้การปฏิบัติตามแนวทางการพัฒนาบุคลากรภาครัฐตามมติคณะรัฐมนตรีดังกล่าวมีความชัดเจนโปร่งใส และตรวจสอบได้และครอบคลุมหลักสูตรหรือการฝึกอบรมที่จัดโดยหน่วยงานของรัฐที่ไม่อยู่ในสังกัดของฝ่ายบริหารอาศัยอำนาจตามความในมาตรา ๙ วรรคหนึ่ง (๘)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับมติคณะกรรมการข้อมูลข่าวสารของราชการ ในการประชุม ครั้งที่ ๖/๒๕๖๐เมื่อวันพฤหัสบดีที่ ๑๖ พฤศจิกายน พ.ศ. ๒๕๖๐คณะกรรมการข้อมูลข่าวสารของราชการจึงออกประกาศไว้ ดังต่อไปนี้ข้อ ๑ ในประกาศนี้หน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจส่วนราชการสังกัดรัฐสภาศาลเฉพาะในส่วนที่ไม่เกี่ยวกับการพิจารณาพิพากษาคดีองค์กรควบคุมการประกอบวิชาชีพหน่วยงานอิสระของรัฐและหน่วยงานอื่นตามที่กำหนดในกฎกระทรวงข้อ ๒ ให้รายชื่อผู้เข้ารับการอบรมในหลักสูตรหรือการฝึกอบรมที่หน่วยงานของรัฐเป็นเจ้าของหรือเป็นผู้จัดให้มีขึ้นเป็นข้อมูลข่าวสารที่หน่วยงานของรัฐต้องจัดให้มีไว้ให้ประชาชนเข้าตรวจดูได้ตามมาตรา๙ วรรคหนึ่ง (๘) แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๓ หลักสูตรหรือการฝึกอบรมที่หน่วยงานของรัฐเป็นเจ้าของหรือเป็นผู้จัดให้มีขึ้นมีลักษณะดังต่อไปนี้(๑)เป็นหลักสูตรหรือการฝึกอบรมที่ใช้เงินงบประมาณของรัฐทั้งหมดหรือบางส่วนในการจัด และให้หมายความรวมถึงกรณีที่ผู้เข้าเรียนหลักสูตรหรือการฝึกอบรมต้องใช้งบประมาณของหน่วยงานต้นสังกัดมาลงทะเบียนหรือชำระค่าธรรมเนียมด้วย(๒) หลักสูตรหรือการฝึกอบรมที่จัดขึ้นเป็นประจำต่อเนื่องเป็นรุ่นๆ กำหนดจำนวนและคุณสมบัติผู้เข้าเรียนหลักสูตรหรือการฝึกอบรมมีเนื้อหารายวิชาและผู้บรรยายที่ชัดเจน และกำหนดจำนวนครั้งที่ต้องเข้าเรียน(๓) เป็นหลักสูตรหรือการฝึกอบรมที่อาจมีการวัดผล ดูงานเสนอรายงาน หรือมีการแจกวุฒิบัตรก็ได้หลักสูตรหรือการฝึกอบรมตามวรรคหนึ่งไม่หมายความรวมถึงหลักสูตรหรือการฝึกอบรมที่จัดเป็นเฉพาะกิจแก่ผู้เกี่ยวข้องเป็นครั้งคราวเช่น การฝึกอบรมวิธีปฏิบัติงานหรือฝึกอบรมเพื่อเพิ่มทักษะและซักซ้อมความเข้าใจภายในหน่วยงานของรัฐ เป็นต้นข้อ ๔ ข้อมูลข่าวสารตามข้อ๒ ที่ต้องจัดไว้ให้ประชาชนเข้าตรวจดูได้ให้จัดในรูปแบบหนังสือเอกสารหรือข้อมูลอิเล็กทรอนิกส์ณ สถานที่ที่หน่วยงานของรัฐจัดให้ตามประกาศคณะกรรมการข้อมูลข่าวสารของราชการเรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑และมีช่องทางการเผยแพร่ข้อมูลอิเล็กทรอนิกส์ของแต่ละหน่วยงานตามความเหมาะสมข้อ ๕ ประกาศนี้ให้ใช้บังคับกับหลักสูตรหรือการฝึกอบรมของหน่วยงานของรัฐจัดให้มีขึ้นตั้งแต่วันที่๗ มีนาคม ๒๕๖๐ เป็นต้นไปข้อ ๖ ในกรณีที่มีปัญหาเกี่ยวกับการปฏิบัติตามประกาศนี้ให้ประธานกรรมการข้อมูลข่าวสารของราชการเป็นผู้มีอำนาจวินิจฉัยชี้ขาดและคำวินิจฉัยนั้นให้เป็นที่สุดทั้งนี้ ตั้งแต่วันที่ ๒๑ พฤศจิกายน พ.ศ. ๒๕๖๐ เป็นต้นไปประกาศณ วันที่ ๒๑ พฤศจิกายน พ.ศ. ๒๕๖๐ออมสินชีวะพฤกษ์รัฐมนตรีประจำสำนักนายกรัฐมนตรีประธานกรรมการข้อมูลข่าวสารของราชการปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๑ ง/หน้า ๔๕/๒๖ ธันวาคม ๒๕๖๐